

Zviedrijas Darba vides pārvaldes noteikumi un vispārējās rekomendācijas (AFS 2023:9) attiecībā uz sekojošajiem produktiem: kāpnes, sastatnes un noteikts cita veida aprīkojums darbam augstumā un noteiktām spiedieniekārtām

Satura rādītājs

[1. nodaļa Vispārīgie noteikumi 4](#_Toc133252910)

[Kāpēc šādi noteikumi pastāv? 4](#_Toc133252911)

[Kad tiek piemēroti noteikumi? 5](#_Toc133252912)

[Kam šie noteikumi ir piemērojami? 5](#_Toc133252913)

[2. nodaļa. Produkta prasības uz kravas transporta vai celtņa uzkarināmiem pacelšanas groziem cilvēku pacelšanai īslaicīgu darbu veikšanai 6](#_Toc133252914)

[Piemērošanas joma 6](#_Toc133252915)

[Produkta prasības 6](#_Toc133252916)

[Īpašas prasības uzkarināmiem pacelšanas groziem, kas ir paredzēti lietošanai ar celtņiem 7](#_Toc133252917)

[Īpašas prasības pacelšanas groziem, kas ir paredzēti stiprināšanai pie autoiekrāvēja 8](#_Toc133252918)

[3. nodaļa. Produktu prasības individuālajai aizsardzībai paredzētiem aizsargtīkliem 9](#_Toc133252919)

[Piemērošanas joma 9](#_Toc133252920)

[Definīcijas 9](#_Toc133252921)

[Produkta prasības 9](#_Toc133252922)

[4. nodaļa. Produktu prasības kāpnēm un statnēm 12](#_Toc133252923)

[Piemērošanas joma 12](#_Toc133252924)

[Definīcijas 12](#_Toc133252925)

[Produkta prasības 13](#_Toc133252926)

[5. nodaļa. Produktu prasības sastatnēm un aizsegiem pret nelabvēlīgiem laika apstākļiem 17](#_Toc133252927)

[Darbības joma 17](#_Toc133252928)

[Definīcijas 19](#_Toc133252929)

[Produkta prasības 21](#_Toc133252930)

[6. nodaļa. Prasības spiedieniekārtām uz kurām neattiecas Eiropas Savienības produktu direktīvas 27](#_Toc133252931)

[Piemērošanas joma 27](#_Toc133252932)

[Produkta prasības 28](#_Toc133252933)

[1. pielikums Produkta prasības kāpnēm 31](#_Toc133252934)

[2. pielikums Statņu pārbaude 33](#_Toc133252935)

[3. pielikums. Produktu noteikumi saliekamām sastatnēm un savienojumiem 35](#_Toc133252936)

[4. pielikums. Saliekamo sastatņu, saliekamo sastatņu komponenšu un uzmavu tipa pārbaudes sertifikāti 40](#_Toc133252937)

[5. pielikums. Projektēšanas prasības grīdas režģim 42](#_Toc133252938)

|  |  |
| --- | --- |
| Zviedrijas Darba vides pārvaldes normatīvu krājums | Arbetsmiljöverkets logotyp |
|  |  |
| **Zviedrijas Darba vides pārvaldes noteikumi un vispārējās rekomendācijas attiecībā uz sekojošajiem produktiem: kāpnes, sastatnes un noteikts cita veida aprīkojums, kas paredzētas darbam augstumā, kā arī atsevišķas spiedieniekārtas.** |  | **AFS 2023:9** Publicēts 202X. gada xx xxxx |
| pieņemts 202X. gada XX XXXXX. |  |  |

Ar šo Zviedrijas Darba vides pārvalde,[[1]](#footnote-2) rīkojoties saskaņā ar Darba vides noteikumu (1977:1166) 18. sadaļu un Akreditācijas un atbilstības novērtēšanas noteikumu (2011:811) 3. sadaļas otro punktu nosaka sekojošo un apstiprina sekojošās vispārīgās rekomendācijas.

1. nodaļa Vispārīgie noteikumi

1. nodaļa

1. nodaļa

Kāpēc šādi noteikumi pastāv?

1. Šo noteikumu mērķis ir nodrošināt, lai instrumenti un citas tehniskās ierīces, kas ir pakļautas šiem noteikumiem, atbilstu noteiktajām produktu prasībām, nodrošinot pienācīgu aizsardzību pret saslimšanām un nelaimes gadījumiem, pēc tam, kad:

1. produkts tiek laists tirgū,
2. tiek paziņots par tā nodošanu ekspluatācijā,
3. ražotājs ir nodevis produktu ekspluatācijā, vai
4. produkts tiek izvietots tirdzniecībai.

Kad tiek piemēroti noteikumi?

2. Šajos noteikumos noteiktās produktu prasības attiecas uz kāpnēm, sastatnēm un noteiktu cita veida aprīkojumu darbam augstumā, kā arī uz spiedieniekārtām, kas nav pakļautas nevienai Eiropas Savienības produktu direktīvai vai regulai. Produktiem piemērotās prasības ir noteiktas attiecīgajās nodaļās.

Preces, kas tiek likumīgi tirgotas citā Eiropas Savienības dalībvalstī vai Turcijā, vai kuru izcelsme ir un kas tiek likumīgi tirgotas kādā EBTA valstī, kas ir EEZ līguma līgumslēdzēja puse, ir uzskatāmas par atbilstošām šiem noteikumiem. Šo noteikumu piemērošanu paredz Eiropas Parlamenta un Padomes 2019. gada 19. marta Regula (ES) 2019/515 par citā dalībvalstī likumīgi tirgotu preču savstarpēju atzīšanu un Regulas (EK) Nr. 764/2008 atcelšanu.

Kam šie noteikumi ir piemērojami?

3. Šie noteikumi attiecas uz uzņēmumiem, kas ražo, importē, piedāvā vai iznomā instrumentus un citas tehniskās ierīces, kas ir pakļautas šiem noteikumiem.

Turklāt 4. un 5. nodaļa mutatis mutandis ir piemērojama personām, kas veic šiem noteikumiem pakļauto instrumentu un citu tehnisku ierīču tipa pārbaudes.

2. nodaļa. Produkta prasības uz kravas transporta vai celtņa uzkarināmiem pacelšanas groziem cilvēku pacelšanai īslaicīgu darbu veikšanai

2. nodaļa

Piemērošanas joma

Produkti

1. Šajā nodaļā noteiktās produkta prasībasir piemērojamas pacelšanas groziem cilvēku pacelšanai īslaicīgu darbu veikšanai, izmantojot kravas automašīnas vai celtņus, kas oriģināli nav paredzēti un ražoti cilvēku pacelšanai.

Kam šie noteikumi ir piemērojami?

2.Personas, kas ražo, importē, piedāvā vai iznomā uzkarināmos pacelšanas grozus, nodrošina, ka produkti atbilst šīs nodaļas noteikumiem, ja:

1. produkts tiek laists tirgū,
2. tiek paziņots par tā nodošanu ekspluatācijā,
3. ražotājs ir nodevis produktu ekspluatācijā, vai
4. produkts tiek izvietots tirdzniecībai.

Produkta prasības

Konstrukcija

3.Uzkarināmā pacelšanas groza konstrukcijai

1. ir jābūt saderīgai ar bāzes transporta līdzekli, uz kura to ir paredzēts izmantot,
2. konstrukcijai ir jābūt izstrādātai un ražotai tā, lai personu varētu droši pacelt,
3. ir jāparedz droša piestiprināšana pie bāzes transporta līdzekļa, un
4. konstrukcijai it jābūt aprīkotai ar aizsargjumtu, kas ir pietiekami liels un izturīgs, lai nodrošinātu nepieciešamo aizsardzību no groza krītošu priekšmetu gadījumā.

4. Pacelšanas grozam ir jābūt aprīkotam ar stiprinājumiem individuālajiem aizsardzības līdzekļiem, lai nodrošinātos pret kritienu no augstuma, standarta kārtībā paredzot vienu stiprinājumu katram lietotājam. Ja viens stiprinājums ir paredzēts vairākām personām, stiprinājumu skaits var būt mazāks nekā noteiktais groza lietotāju skaits.

5.Uz uzkarināmā pacelšanas groza ir jābūt skaidri norādītai sekojošajai informācijai:

1. maksimālā celtspēja,
2. groza svars,
3. maksimālais cilvēku skaits,
4. bāzes transporta līdzekļi, uz kuriem grozs var tikt uzstādīts,
5. pārbaudes, kas ir jāveic pirms groza ekspluatācijas, un
6. sērijas numurs vai cita veida identifikācijas dati.

6.Uz uzkarināmā pacelšanas groza ir jābūt neizdzēšamam marķējumam ar ražotāja nosaukumu un izgatavošanas gadu.

Īpašas prasības uzkarināmiem pacelšanas groziem, kas ir paredzēti lietošanai ar celtņiem

Konteineru grozi

7.Konteinera grozam:

1. jābūt konstruētām tā, lai to varētu piestiprināt pie konteinera izkliedētāja stiprinājuma - slēdzenes,
2. jābūt tādam, ko ir iespējams piestiprināt pie konteinera izkliedētāja ar mehānisku slēdzeni, kas novērš groza krišanu, ja konteinera izkliedētāja slēdzene nejauši tiek atvērta, un
3. ir jābūt konstruētam tā, lai, atrodoties grozā, būtu iespējama slēdzenes un citu konteinera stiprinājumu uzstādīšana un noņemšana.

Uzkarināmie pacelšanas grozi, kas nav konteinera grozi

8.Pacelšanas groziem, kas nav konteineru grozi un, kas ir paredzēti lietošanai uz celtņa, ir jābūt konstruētiem tā, lai tos varētu uzkarināt uz celtņa āķa.

9.Pacelšanas grozi, kas nav konteineru grozi un, kas ir uzkarināmi uz celtņa āķa:

1. ir aprīkoti ar izturīgu rāmi ar gredzenu vai pielīdzināmu risinājumu uzkarināšanai uz celtņa āķa, vai
2. tiek stiprināti, izmantojot tērauda trošu stropes vai ķēdes stropes, kas ir droši piestiprinātas groza augšējai malai un kuru garums nodrošina, ka vertikālās plaknes leņķis starp vienībām nepārsniedz 90°.

10.Pacelšanas grozam, kas nav konteinera grozs, ir jābūt konstruētam tā, lai novērstu groza sagāšanos vai atrašanos neatbilstošā slīpumā laikā, kad grozs tiek izmantots darbam, kā arī iekāpšanas un izkāpšanas laikā.

Īpašas prasības pacelšanas groziem, kas ir paredzēti stiprināšanai pie autoiekrāvēja

11.Pacelšanas grozs, kas ir paredzēts autoiekrāvējiem ir konstruēts tā, lai to varētu piestiprināt pie autoiekrāvēja dakšas.

3. nodaļa. Produktu prasības individuālajai aizsardzībai paredzētiem aizsargtīkliem

3. nodaļa

Piemērošanas joma

Produkti

1. Šajā nodaļā ietvertās produkta prasības attiecas uz individuālās aizsardzības aizsargtīkliem, kas tiek izmantoti celtniecībā un inženiertehniskajos darbos.

Kam šie noteikumi ir piemērojami?

2.Personas, kas ražo, importē, piedāvā vai iznomā aizsargtīklus nodrošina, ka produkti atbilst šīs nodaļas noteikumiem, ja:

1. produkts tiek laists tirgū,
2. tiek paziņots par tā nodošanu ekspluatācijā,
3. ražotājs ir nodevis produktu ekspluatācijā, vai
4. produkts tiek izvietots tirdzniecībai.

Definīcijas

3.Šajā nodaļā lietotajiem terminiem ir sekojoša nozīme:

| Termins | Nozīme |
| --- | --- |
| Aizsargtīkls | Tīkli, ieskaitot piekares sistēmas, malu un stiprinājuma auklas un kronšteinus, kas ir paredzēti krītošu cilvēku noķeršanai. |

Produkta prasības

Specifikācija

4.Aizsargtīklam ir jānodrošina atbilstoša drošība kritienā noķertai personai. Produkts ir izstrādāts un tiek ražots tā, lai sasniegtu tādu pašu drošības līmeni, kādu paredz SS-EN 1263–1:2014 Pagaidu darba aprīkojums - Aizsargtīkli - 1. daļa: Drošības prasības, testēšanas metodes, 3. izdevums.

Uz aizsargtīkla tiek norādīts ražotāja vai importētāja nosaukums vai logotips, kā arī ražošanas gads un mēnesis.

Instrukcijas

5.Aizsargtīklam pievieno instrukciju zviedru valodā, ietverot aprakstu par tīkla

1. uzstādīšanu,
2. izmantošanu,
3. noņemšanu,
4. glabāšanu,
5. uzturēšanu un
6. pārbaudēm.

Instrukcijā arī ietver brīdinājuma informāciju par apstākļiem, kas var ietekmēt aizsargtīkla funkcionalitāti un utilizācijas nosacījumus.

Uzstādīšanas instrukcijā tiek ietverta vismaz sekojošā informācija:

1. Maksimālais kritiena augstums dažādām tīkla daļām,
2. Minimālais attālums līdz zemei,
3. Nepieciešamie stiprinājumi, un
4. Savienošanas iespējas.

Vispārīgie ieteikumi

Aizsargtīkla funkcionalitāti var ietekmēt, piemēram, pārāk augsta vai zema gaisa temperatūra vai ķīmisku vielu iedarbība.

Pārbaudes

6.Ja aizsargtīkla stāvokļa pārbaudei tiek izmantota viena vai vairākas testēšanas auklas,tām ir jābūt no tās pašas ražošanas partijas kā tīklā izmantotās auklas. Instrukcijā norāda stiepes pārbaužu veikšanas biežumu, kārtību un veidu, kādā interpretējami rezultāti, lai novērtētu aizsargtīkla stāvokli.

Ja aizsargtīklam nav pievienotas testēšanas auklas, instrukcijā norāda tīkla izmantošanas termiņu.

4. nodaļa. Produktu prasības kāpnēm un statnēm

4. nodaļa

Piemērošanas joma

Produkti

1.Šajā nodaļā ietvertās produktu prasības attiecas uz saliekamajām kāpnēm un statnēm.

Šīs nodaļas iedaļās 5 un 7-9 ietvertās prasības attiecas uz kāpnēm un statnēm, ja ir saražotas vairāk nekā 20 šādu preču vienības.

Kam šie noteikumi ir piemērojami?

2.Personas, kas ražo, importē, piedāvā vai iznomā kāpnes un statnes, nodrošina, ka produkti atbilst šīs nodaļas noteikumiem, ja:

1. produkts tiek laists tirgū,
2. tiek paziņots par tā nodošanu ekspluatācijā,
3. ražotājs ir nodevis produktu ekspluatācijā, vai
4. produkts tiek izvietots tirdzniecībai.

Prasības, kas ir noteiktas iedaļās no 5 - 8, neattiecas uz ražotāja ekspluatācijā nodotām kāpnēm un statnēm.

Personas, kas veic kāpņu un statņu tipa pārbaudes, ir pakļautas iedaļās no 6-8 noteiktajām prasībām.

Definīcijas

3.Šajā nodaļā un saistītajos papildinājumos lietotajiem terminiem ir sekojoša nozīme:

| Termins | Nozīme |
| --- | --- |
| Statnes | Brīvi stāvoša darba platforma ar pakāpieniem, ar nosacījumu, ka augstums līdz platformai nepārsniedz 1250 mm un platformas malas attiecīgi nav īsākas par 600 mm un 250 mm. |
| Nodarbināta persona | ietver pilna darba laika un nepilna darba laika darbiniekus,* darba ņēmējus, un
* pagaidu darbiniekus (skat. Darba vides likuma (1977:1160) 3 daļas 12 nodaļu).

Ja uzņēmumam nav darbinieku (skat. Darba vides likuma 3. daļas 5. nodaļu), termins “nodarbinātā persona” neatkarīgi no tā, vai persona strādā pilnu vai nepilnu darba laiku, nozīmē:* personu, kas vada uzņēmumu, un
* pagaidu darbiniekus.

Attiecīgās fiziskās personas kods vai juridiskās personas identifikācijas numurs nosaka, kura no personām ir uzskatāma par ietvertu uzņēmumā. |
| Tipa pārbaude | Pasākums, kura ietvaros akreditēta atbilstības novērtēšanas iestāde pārbauda un konstatē, ka produkts atbilst spēkā esošo noteikumu prasībām un izsniedz tipa pārbaudes sertifikātu. |

Produkta prasības

Konstrukcija

4.Kāpnes un statnes:

1. atbilst izmēriem, kas nodrošina produkta drošību pie maksimālās paredzētās slodzes.
2. stabilas, nodrošina pēc iespējas vienkāršu izmantošanu un pārvadāšanu.
3. izstrādātas, lai novērstu nestabilitāti un spontānu atvēršanos darba laikā,
4. izgatavotas no augstvērtīgiem materiāliem, kas ir pietiekami izturīgi pret koroziju un nolietojumu, atbilstoši paredzētajam lietošanas mērķim; un
5. izstrādātas tā, lai nodrošinātu iespēju robežās vienkāršu lietošanu.

Piemērojot pirmo daļu:

1. Kāpnēm tiek nodrošināts 1. pielikumā noteiktais drošības līmenis, un
2. Statnes ir testētas atbilstoši 2. pielikumā noteiktajam.

Instrukcijas un marķējums

5.Uz lietošanai paredzētajām kāpnēm un statnēm ir jābūt skaidram un neizdzēšamam marķējumam, kurā ir norādīts:

1. ražotāja vai importētāja nosaukums,
2. modeļa identifikators,
3. ražošanas gads,
4. apliecinājums tipa pārbaudei atbilstoši šiem noteikumiem,
5. informācija par iestādi, kas veic tipa pārbaudi,
6. tipa pārbaudes sertifikāta numurs, un
7. montāžas instrukcijas, ja nepieciešams.

Kāpnes, kurām ir veikta tipa pārbaude atbilstoši spēkā esošajiem standartiem,tiek attiecīgi marķētas.

Vispārīgie ieteikumi

Kāpņu veidi, kam atbilstoši iepriekš minētajai sadaļai, parasti ir nepieciešamas montāžas instrukcijas, ir: trīs sekciju kāpnes, pagarināmās kāpnes un daudzsavienojumu kāpnes.

Tipa pārbaude

6.Jaunām kāpnes un statnēm ir jāpievieno aktuāls tipa pārbaudes sertifikāts.

Attiecībā uz lietotām kāpnēm vai statnēm ir jābūt pieejamam aktuālam vai spēku zaudējušam tipa pārbaudes sertifikātam.

Tipa pārbaudes sertifikātu izdod atbilstības novērtēšanas iestāde, kas:

1. ir akreditēta saskaņā ar Eiropas Parlamenta un Padomes 2008. gada 9. jūlija Regulu (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93. Pēc 2021. gada 16. jūlija attiecīgā produkta veida tipa pārbaudēm piemēro Eiropas Parlamenta un Padomes Regulu (EK) Nr. 765/2008 (2008. gada 9. jūlijs), ar ko nosaka akreditācijas prasības un atceļ Regulu (EEK) Nr. 339/93, vai
2. piedāvā līdzvērtīgas tehniskās un profesionālās kompetences un neatkarības garantijas.

Personām, kas izmanto vienu vai vairākas kāpnes vai statnes, bet nespēj uzrādīt tipa pārbaudes sertifikātus atbilstoši šīs sadaļas pirmajam un otrajam punktam, piemēro naudas sodu. Darbinieku skaits ietver personas visās uzņēmuma darba vietās. Naudas soda apmērs tiek aprēķināts, balstoties uz darbinieku skaitu šāda pārkāpuma dienā.

Minimālais naudas sods ir SEK 15 000, un maksimālais naudas sods ir SEK 150 000. Naudas sods uzņēmumiem, kuros tiek nodarbināti 500 un vairāk darbinieki, ir SEK 150 000. Uzņēmumiem, kas nodarbina zem 500 darbiniekiem, soda naudu aprēķina sekojoši:

Naudas sods = 15 000 SEK + (darbinieku skaits –1) × 271.

Summu noapaļo uz leju līdz tuvākajam simtam.

7.Atbilstības novērtēšanas iestāde var izsniegt tipa pārbaudes sertifikātu, ja tā ir veikusi tipa pārbaudi un konstatējusi, ka kāpnes vai statnes atbilst iedaļās4 un 5noteiktajām prasībām.

Tipa pārbaude saskaņā ar šo iedaļu attiecas tikai uz kāpnēm un statnēm, kas materiālu, izmēru un funkcionalitātes ziņā atbilst pārbaudītajai vienībai. Tomēr tipa pārbaudi piemēro arī kāpnēm un statnēm, kas ir īsākas un zemākas par pārbaudīto vienību, ja tās citādi atbilst pārbaudītajai vienībai.

8tipa pārbaudes sertifikāts kāpnēm un statnēm ir derīgs piecus gadus un pēc tam var tikt pagarināts.

5. nodaļa. Produktu prasības sastatnēm un aizsegiem pret nelabvēlīgiem laika apstākļiem

5. nodaļa

Darbības joma

Produkti

1. Šajā sadaļā ietvertās produkta prasības attiecas uz sastatnēm un aizsegiem pret laika apstākļiem, kas tiek izmantoti kā:

1. darba vieta,
2. piekļuves līdzekļi,
3. aizsardzība pret kritieniem, strādājot uz jumtiem vai augstumā,
4. aizsegs, vai
5. aizsardzība pret laika apstākļiem, kas ir uzstādīta virs sastatnēm vai citām īslaicīgām darbu veikšanas vietām.

Produktu prasības attiecas arī uz sastatņu un pirmajā iedaļā minēto laika apstākļu aizsardzības risinājumu sastāvdaļām.

Šīs nodaļas prasības neattiecas uz:

1. Īslaicīgas lietošanas būvēm, kas tiek izmantotas glabāšanai;
2. Īslaicīgas lietošanas būvēm sanāksmēm, festivāliem un citiem pasākumiem;
3. Skatuvēm un tribīnēm;
4. Aizsegiem pret laika apstākļiem, kas ir zemāki par 3 metriem, izņemot, ja uzstādīti virs sastatnēm vai citām īslaicīgām darbu veikšanas struktūrām;
5. Aizsegiem pret laika apstākļiem, ja to horizontālā virsma ir īsāka par 6 m2, izņemot, ja uzstādīti virs sastatnēm vai citām īslaicīgām darbu veikšanas struktūrām;
6. Saitēm un saišu sistēmām un pielīdzināmiem risinājumiem;
7. Balstu konstrukcijām;
8. Izkārtnēm; vai
9. konstrukcijām, kas ir izgatavotas no sastatņu komponentēm, bet kas neietilpst sastatņu vai laika apstākļu aizsardzības līdzekļu definīcijai.

Atbilstoši 9. iedaļai, tipa pārbaude nav nepieciešama:

1. saliekamajām sastatnēm, ja ir saražotas mazāk nekā 10 vienības, un attiecībā uz sastatnes komponentēm, nav saražotas vairāk kā 100 šādu komponenšu vienības;
2. savienotājelementiem, ja ir saražotas mazāk nekā 100 vienības; vai
3. platformām, kas ir izstrādātas atbilstoši Pielikumam 5.

Kam šie noteikumi ir piemērojami?

2.Personām, kas ražo, importē vai piedāvā sastatnes, aizsardzības risinājumus pret laika apstākļiem un to sastāvdaļas, ir jānodrošina, ka produkti atbilst šīs nodaļas 4–9, 13, 14, 16, 18 un 19 iedaļai, gadījums, kad jauns produkts:

1. produkts tiek laists tirgū,
2. tiek paziņots par tā nodošanu ekspluatācijā,
3. ražotājs ir nodevis produktu ekspluatācijā, vai
4. produkts tiek izvietots tirdzniecībai.

9. iedaļas prasības neattiecas uz sastatnēm, kuras nodod ekspluatācijā ražotājs.

Personas, kas piegādā sastatnes un aizsardzības risinājumus pret laika apstākļiem, nodrošina, ka:

* Piegādes brīdī tiek izpildītas 4–8 iedaļas prasības, un
* Visā nomas attiecību laikā ir izpildītas 10, 13 un 14 iedaļas prasības.

Veicot piegādi, personu, kas piegādā sastatnes un aizsardzības risinājumus pret laika apstākļiem rīcībā ir instrukcijas, atbilstoši 19. iedaļai.

Personas, kas piegādā lietotus produktus, nodrošina to atbilstību sadaļās 4–9 noteiktajām prasībām.

Akreditētās atbilstības novērtēšanas iestādes, kas veic sastatņu tipa pārbaudes ir pakļautas sadaļās 11, 12 un 14–17noteiktajām prasībām.

Definīcijas

3.Šajā nodaļā un saistītajos pielikumos lietotajiem terminiem ir sekojoša nozīme:

| Termins | Nozīme |
| --- | --- |
| Darba platforma | Horizontāla sastatnes virsma, kas sastāv no darba platformas elementiem, par kuru var staigāt un, kas spēj izturēt slodzi. Darba platforma parasti ir paredzēta darbam vai kā piekļuves līdzeklis, bet tai nav obligāti jākalpo šim mērķim. |
| Komponentes | Atsevišķa sastatnes vai aizsardzības pret laika apstākļiem daļa, kas nevar funkcionēt atsevišķi. Komponente var būt saliekama, bet tas nav obligāts nosacījums. |
| Savienojumi |  Tehnisks risinājums, ko izmanto, lai savienotu divas caurules, kur vienas caurules nominālais ārējais diametrs ir aptuveni 48,3 mm (tiek saukts arī par cauruļu savienotāju). |
| Rūpnieciski ražotas fasādes sastatnes | Saliekamās sastatnes bez riteņiem, kas galvenokārt ir paredzētas fasādēm. |
| Saliekamo sastatņu tornis | Saliekamas sastatnes ar/bez riteņiem, kas ir paredzētas individuālai lietošanai, un kuru maksimālais augstums ir 1,25 - 2,0 m līdz darba platformai. |
| Saliekamo pārvietojamo sastatņu tornis | Saliekamas sastatnes uz riteņiem, kas ir paredzētas individuālai lietošanai, un kuru maksimālais augstums ir no 2,0 līdz 12,0 m līdz darba platformai. |
| Rūpnieciski ražotas sastatnes  | Sastatnes, kurās visas vai atsevišķas detaļas ir saliekamas, atbilst noteiktiem parametriem, un detaļas ir savienotas, neizmantojot speciālus savienojumelementus (sauktas arī sistēmas sastatnes). |
| Cauruļu sastatnes  | Sastatnes, kuru rāmis sastāv no caurulēm, kas ir savienotas ar savienotājiem (sauktas arī cauruļu un savienotāju sastatnes). |
| Aizsargjumts | Cieta, gofrēta vai apšūta konstrukcija virs sastatnēm, kas ir paredzēta aizsardzībai pret krītošiem objektiem. Aizsargjumts parasti pārklāj sastatni, bet var arī būt integrēts sastatnē. |
| Sastatnes | Uzstādīta vai iekarināta pagaidu sistēma, kas sastāv no vismaz divām sastāvdaļām, kas ir paredzētas kā darba vieta, piekļuves līdzeklis, aizsargjumts vai aizsardzība pret kritieniem, strādājot uz jumta vai augstumā. Augstums no zemes vai citas bāzes plaknes līdz horizontālai darba platformai vai līdzvērtīgai plaknei ir vismaz 1,25 metri. |
| Sastatņu produkts | Saliekamās sastatnes, savienotājelements vai saliekamo sastatņu sastāvdaļa. |
| Tipa pārbaude | Pasākums, kura ietvaros akreditēta atbilstības novērtēšanas iestāde pārbauda un konstatē, ka produkts atbilst spēkā esošo noteikumu prasībām un izsniedz tipa pārbaudes sertifikātu. |
| Aizsardzība pret laika apstākļiem | Pagaidu konstrukcija, kas ir paredzēta, lai pārklātu vai norobežotu teritoriju, kurā tiek veikti darbi uz ēkas vai objektā, ar mērķi pasargāt darbiniekus un būvdarbus no klimatiskās ietekmes. Aizsardzība pret laika apstākļiem vienmēr ietver jumtu, bet var ietvert arī sienas. Fasādes sastatņu auduma pārklājums nav uzskatāmas par aizsardzību pret laika apstākļiem, pat ja sastatnes ir pārvilktas ar to.Būvlaukumos bieži tiek izvietotas pagaidu ēkas, piemēram, glabāšanas nojumes, darbnīcas un personāla telpas. Šādas ēkas nav uzskatāmas par aizsardzību pret laika apstākļiem. |

Produkta prasības

Konstrukcija

4. Saliekamās sastatnes, aizsardzības risinājumi pret laika apstākļiem, savienojumelementi un citas sastatņu un aizsardzības pret laika apstākļiem komponentes nodrošina atbilstošu drošību montāžas, lietošanas un demontāžas laikā, jo īpaši attiecībā uz:

1. celtspēju, izturību, stabilitāti un aizsardzību pret deformēšanos,
2. aizsardzību pret kritieniem; un
3. ergonomiku un pielietojumu.

Materiālu prasības

5. Saliekamo sastatņu, aizsardzības risinājumu pret laika apstākļiem, savienojumelementu un citu sastatņu un aizsardzības pret laika apstākļiem komponenšu materiālu kvalitātei ir jābūt piemērotai attiecīgajam mērķim. Materiāls tiek aizsargāts no ārējas ietekmes, ciktāl tas ir nepieciešams, lai izvairītos no nelabvēlīgas ietekmes uz tā celtspēju.

Sastāvdaļas, par kurām staigās, nevar tikt apstrādātas veidā, kas padara virsmu slidenu.

Sastatnēs netiek izmantots rievotais tērauds.

Vispārīgie ieteikumi

Materiāli, kas atbilst SS-EN sērijas 12811 standartiem, parasti ir pieņemami.

Tērauda materiāliem jābūt:

* 1. karsti cinkotiem,
	2. krāsotiem, vai
	3. apstrādātiem veidā, kas nodrošina labu izturību pret koroziju.

6.Sastatņu cauruļu materiāla kvalitāte un izmēri ir piemēroti savienotājelementiem standarta lietošanas apstākļos. Nominālais tērauda cauruļu biezums ir vismaz 3,2 mm un vismaz 4,0 mm alumīnija caurulēm.

7.Statnēs izmantotajiem koka elementiem un citām nesošām koka daļām ir jābūt izgatavotām no konstrukcijas kokmateriāliem. Kokmateriālu kvalitāte ir vismaz līdzvērtīga C24 klasei, kas ir ietverta standartā SS‑EN 338:2016 Strukturālie kokmateriāli — stiprības klases 4. izdevums.

Komponenšu, kas pilnībā vai daļēji ir izgatavotas no koka, virsma nevar būt apstrādāta veidā, kas slēpj materiāla struktūru.

Sastatņu dēļos, kas tiek lietoti kā nesošās daļas, nevar tikt izmantoti garumā saaudzēti kokmateriāli.

8. Saliekamajām sastatnēm, savienojumelementiem un komponentēm ir jāatbilst drošības līmenim,kas ir vismaz līdzvērtīgs Pielikumā 3. norādītajām prasībām.

Tipa pārbaude

9. Sastatņu produkti var tikt laisti tirgū vai piedāvāti pārdošanai tikai, ja attiecībā uz tiem ir pieejams derīgs tipa pārbaudes sertifikāts un ir veikta pārbaude saskaņā ar 15.iedaļu.

Sastatņu tipa pārbaudes sertifikātu atbilstoši pirmajai daļai izsniedz atbilstības novērtējuma iestāde, kas ir akreditēta, šāda veida tipa pārbaužu veikšanai. Iestāde ir akreditēta saskaņā ar Eiropas Parlamenta un Padomes 2008. gada 9. jūlija Regulu (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93. Pēc 2021. gada 16. jūlija piemēro Eiropas Parlamenta un Padomes Regulu (EK) Nr. 765/2008 (2008. gada 9. jūlijs), ar ko nosaka akreditācijas prasības un atceļ Regulu (EEK) Nr. 339/93.

Lietotas saliekamās sastatnes, saliekamo sastatņu komponentes un savienojumelementi var tikt izmantoti tikai, ja attiecībā uz tiem ir pieejams tipa pārbaudes sertifikāts vai, ja ir pieejams tipa pārbaudes sertifikāts, kura derīguma termiņš ir beidzies.

Personām, kas piedāvā sastatnes, pārkāpjot pirmās un otrās daļas prasības, piemēro naudas sodu SEK 2000 apmērā par katru piegādāto komponenti, nepārsniedzot SEK 100 000 par vienu piegādi.

10.Sastatņu izmantošana ir iespējama tikai, ja attiecībā uz tām ir pieejams tipa pārbaudes sertifikāts vai, ja ir pieejams tipa pārbaudes sertifikāts, kura derīguma termiņš ir beidzies.

11.Akreditētā iestāde, kas veic sastatņu tipa pārbaudes, novērtē, vai pārbaudei pakļautais produkts atbilst Pielikumā 3 noteiktajam drošības līmenim.

12.Akreditētā iestāde, kas veic sastatņa pārbaudi un konstatē atbilstību Pielikuma 3 noteiktajam drošības līmenim, var izsniegt tipa pārbaudes sertifikātu zviedru valodā. Pielikumā 4 ir norādīta sertifikātā iekļaujamā informācija.

13.tipa pārbaudes sertifikāts attiecas uz visiem sastatņu produktiem, kam

1. tiem ir tāda pati konstrukcija kā tipa pārbaudītajai vienībai, un
2. kas atbilst drošības prasībām.

14.tipa pārbaudes sertifikāts ir derīgs ne ilgāk kā desmit gadus no tā sākotnējās izdošanas dienas

Minētajā desmit gadu termiņā tipa pārbaudes sertifikāts var tikt papildināts vai grozīts, neparedzot derīguma termiņa pagarināšanu.

15.Akreditētā iestāde, kas veic sastatņu tipa pārbaudes, vismaz reizi gadā pārbauda produktu atbilstību tipa paraugam. Šādas pārbaudes tiek veiktas izlases veidā. Iestāde dokumentē pārbaudes rezultātus ziņojuma veidā.

Pārbaudi veic tā pati iestāde, kas veica sastatņu tipa pārbaudi. Ja minētā iestāde ir pārtraukusi darbību, pārbaudi var veikt cita akreditēta iestāde.

Ja tiek konstatētas neatbilstības, iestāde pieprasa ražotājam nekavējoties tās novērst. Nepieciešamības gadījumā iestāde veic papildus pārbaudi. Ja ražotājs neizpilda prasību, iestāde anulē tipa pārbaudes sertifikātu.

16.Personām, kas ražo, importē vai piegādā tipa pārbaudēm atbilstošas sastatnes un piedāvā tās Zviedrijas tirgū, ir jābūt pieejamiem tipa pārbaudes veikšanu pamatojošie dokumenti, tostarp pārbaužu ziņojumi atbilstoši 15. iedaļai. Šie dokumenti ietver sekojošo informāciju zviedru vai angļu valodā:

1. sastatņu un tās komponenšu apraksts;
2. testēšanas un aprēķinu informācija un ziņojumi;
3. sastatņu novērtējums;
4. sastatņu uzstādīšanas, lietošanas, demontāžas un apkopes instrukcijas projekts; un
5. pārbaudes ziņojumi saskaņā ar 15. iedaļu.

17.Atbilstības novērtēšanas iestāde, kas veica sastatņu tipa pārbaudi, piedalās uzraudzības iestādes rīkotajās konsultatīvajās sanāksmēs un līdzīgos pasākumos.

Marķējums

18.tipa pārbaudes izgājuši sastatņu produkti tiek marķēti atbilstoši piemērojamām marķēšanas prasībām saskaņā ar Pielikumā 3 norādītajiem standartiem.

Instrukcijas

19.
Tipa pārbaudes izgājušu sastatņu produktu uzstādīšanas, lietošanas, demontāžas un apkopes instrukcijām ir jābūt pieejamām zviedru valodā. Instrukcijas atbilst Pielikumā 3 noteiktajiem standartiem. Tās ilustrē pareizu uzstādīšanu, izmantošanu, demontāžu un apkopi.

Instrukcijas skaidri parāda, kā uzstādīt, pielāgot un demontēt sastatnes, lai samazinātu kritiena risku. Detalizēti tiek norādīti īpašie lietošanas ierobežojumi, tostarp maksimālā vertikālā un horizontāla slodze.

6. nodaļa. Prasības spiedieniekārtām uz kurām neattiecas Eiropas Savienības produktu direktīvas

6. nodaļa

Piemērošanas joma

Produkti

1.Šajā nodaļā ietverto produktu prasības attiecas uz spiedieniekārtām, uz kurām neattiecas neviena no Eiropas Savienības produktu direktīvām, un kas pieder pie A vai B klases iekārtām, atbilstoši Zviedrijas Darba vides iestādes noteikumu (AFS 2023:11) par darba aprīkojumu un individuālajiem aizsardzības līdzekļiem - droša lietošana, 9. nodaļas noteikumiem par spiedieniekārtām.

Izņēmumi

2.Šīs nodaļas prasības neattiecas uz šādām ierīcēm:

1. Cisternas un cauruļvadu sistēmas uzliesmojošiem šķidrumiem, kas ir pakļautas saskaņā ar Rīkojumu (2010:1075) par uzliesmojošām un sprādzienbīstamām precēm izdotajos noteikumos noteiktajām pārbaudes prasībām.
2. Cauruļvadu sistēmām, kas ir minētas Zviedrijas Darba vides pārvaldes noteikumu (AFS 2023:5) par produktiem - spiedieniekārtām, 2a iedaļā, ja tās ir paredzētas gāzu maisījumiem, kas galvenokārt sastāv no metāna.

Kam šie noteikumi ir piemērojami?

3.Personas, kas ražo, importē, piegādā vai iznomā spiedieniekārtas, uz kurām attiecas šī nodaļa, nodrošina, ka produkti atbilst šīs nodaļas noteikumiem, ja:

1. produkts ir laists tirgū,
2. tiek paziņots par tā nodošanu ekspluatācijā,
3. ražotājs ir nodevis produktu ekspluatācijā, vai
4. produkts ir izvietots tirdzniecībai.

Produkta prasības

Dažu A vai B klases spiedieniekārtu ražošana

4.Personas, kas ražo spiedieniekārtu, uz kuru attiecas šī nodaļa, savienojot spiedieniekārtas vai izmantojot citus līdzekļus, sagatavo dokumentāciju atbilstoši 5. iedaļai.

Pirmā daļa neattiecas uz ražošanu, kas tiek veikta saskaņā ar kādā no Eiropas Savienības produktu direktīvām noteiktajām drošības pamatprasībām.

5.4. iedaļā minētā dokumentācija ietver:

1. konstrukcijas un ražošanas rasējumus, iekārtas blokshēmas, kopā ar aprakstiem un skaidrojumiem, kas ir nepieciešami, rasējuma un blokshēmas tulkošanai;
2. iekārtu savienošanai izmantotās metodes, kas nozīmē, ka iekārta vai iekārtas var atdalīt tikai ar destruktīvām metodēm;
3. aprēķinus, kas pierāda, ka izvēlētais drošības aprīkojums ir piemērots; un
4. konstrukcijas aprēķinus ražošanai.

Ražošanas dokumentācijā, ja nepieciešams, norāda ka:

1. savienojumi, kas nozīmē, ka ierīci vai ierīces var atdalīt tikai ar destruktīvām metodēm, ir izgatavoti tādā pašā veidā kā gadījumā, ja šāds savienojums būtu izgatavots ražošanas procesā atbilstoši Zviedrijas Darba vides pārvaldes noteikumu (AFS 2023:5) par produktiem— spiedieniekārtas, 1. papildinājuma 3.1.2 apakšpunktam par pastāvīgajiem savienojumiem;
2. personāls, kas veic iekārtu savienošanu saskaņā ar 1. punktu vai, kas veic savienojumu nesagraujošo testēšanu, ir kvalificēts vai apstiprināts, lai veiktu līdzvērtīgu ražošanu saskaņā ar Zviedrijas Darba vides iestādes noteikumu (AFS 2023:5) par produktiem— spiedieniekārtas, 1. papildinājuma 3.1.2. vai 3.1.3. punktam;
3. jebkādu termisko apstrādi veic tādā pašā veidā kā tad, ja to veic ražošanas laikā saskaņā ar Zviedrijas Darba vides pārvaldes noteikumu (AFS 2023:5) par produktiem— spiedieniekārtas, 1. papildinājuma 3.1.4. punktu, un termisko apstrādi veic atbilstošā ražošanas posmā gadījumos, kad materiāla īpašības var tikt ietekmētas tādā mērā, ka tas ietekmē ierīces drošumu;
4. ir sekmīgi veikta nesagraujošā testēšana;
5. spiediena testēšana ir veikta pēc iekārtas izgatavošanas; un
6. ir pievienots un darbojas nepieciešamais drošības aprīkojums.

Pārejas noteikumi

1. Šie noteikumi stāsies spēkā 2023. gada XX.
2. Šie noteikumi atceļ Zviedrijas Darba vides pārvaldes noteikumus (AFS 2004:3) par kāpnēm un statnēm.
3. Šie noteikumi atceļ Zviedrijas Darba vides pārvaldes noteikumus un vispārējās rekomendācijas (AFS 2013:4) par sastatnēm.
4. Atļaujas, apstiprinājumi, atbrīvojumi, atkāpes, aizliegumi, aizliegumi, sankcijas, ziņojumi, paziņojumi, sertifikāti, ieraksti un cita dokumentācija, kā arī citi lēmumi vai pasākumi, izvērtējot katru gadījumu individuāli, novērtējumi, pārbaudes, darbības testi un verifikācijas, as ir veiktas saskaņā ar atceltajiem noteikumiem, paliek spēkā atbilstoši attiecīgajam jaunajos noteikumos ietvertajam regulējumam. Pēc 2024. gada XX ir aizliegts nodot lietotas sastatnes, savienojumelementus un to komponentes ar Valsts Darba drošības un veselības aizsardzības padomes izdotu tipa apliecinājumu atbilstoši noteikumiem (AFS 1990:12) par sastatnēm vai citiem līdzvērtīgiem novecojošiem noteikumiem.

ERNA ZELMIN

 EVA Nilsson

1. pielikums Produkta prasības kāpnēm

Vispārīgās prasības

Neatkarīgi no tā, vai tiek piemērots kāds standarts, visas kāpnes, uz kurām attiecas 4.nodaļa, Kāpnes un statnes nodrošina vismaz tādus drošības līmeni, kas atbilst sekojošajiem standartiem, ņemot vērā Zviedrijai noteiktos izņēmumus, atbilstoši attiecīgā standarta A pielikumam:

1. SS-EN 131–1:2015+A1:2019–1. daļa: Termini, veidi, funkcionālie izmēri. 1. izdevums
2. SS-EN131–2:2010+A2:2017 Kāpnes — 2. daļa: Prasības, testēšana, marķēšana. 1. izdevums.
3. SS-EN131-3:2018 Kāpnes—3. daļa: Marķēšana un lietošanas instrukcijas. 2. izdevums.

Vienas vai vairāku sekciju pagarināmās kāpnes

Neatkarīgi no tā, vai tiek piemērots kāds standarts, vienas vai vairāku sekciju pagarināmās kāpnes arī nodrošina vismaz tādu drošības līmeni, kas atbilst sekojošajam standartam, ņemot vērā Zviedrijai noteiktos izņēmumus, atbilstoši attiecīgā standartaA pielikumam:

* SS-EN 131–4:2020 kāpnes — 4. daļa: Vienas vai vairāku sekciju pagarināmās kāpnes: 2. izdevums.

Teleskopiskās kāpnes

Neatkarīgi no tā, vai tiek piemērots kāds standarts, teleskopiskās kāpnes arī nodrošina vismaz tādu drošības līmeni, kas atbilst sekojošajam standartam, ņemot vērā Zviedrijai noteiktos izņēmumus atbilstoši standartaA pielikumam:

* SS-EN131-6:2019 Kāpnes—6. daļa: Teleskopiskās kāpnes. 2. izdevums.

Saliekamās kāpnes

Neatkarīgi no tā, vai tiek piemērots kāds standarts, saliekamās kāpnes ar platformu arī nodrošina vismaz tādu drošības līmeni, kas atbilst sekojošajam standartam, ņemot vērā Zviedrijai noteiktos izņēmumus, atbilstoši attiecīgā standarta A pielikumam:

* SS-EN131-7:2013 Kāpnes—7. daļa: Saliekamās kāpnes ar platformu. 1. izdevums.

2. pielikums Statņu pārbaude

Vispārīga informācija

Testēšanas laikā garumu mēra milimetros, leņķus grādos un slodzi ņūtonos (N).

Testēšanā izmantotajiem mērinstrumentiem ir vismaz šāda precizitāte:

1. 1mm garumam.
2. 1° leņķiem.
3. 10procenti testa slodzēm, bet ne vairāk kā 20N.
4. Statnes kāju un platformas testēšana
	1. Zem katras statņa kājas novieto platformu uz riteņiem.
	2. Platformas centrā 1 minūti vertikāli tur 3500 N lielu testa slodzi. Slodzi piemēro visā platformas platumā un 100 mm garumā.
	3. Pēc testa slodzes noņemšanas statnei nevar būt paliekošas deformācijas.
5. Statnes kāpšļu testēšana
	1. Testa slodzi 3500 N vertikāli piemēro garākā nenostiprinātā kāpšļa centrā vai garākajam kāpslim, ja visi kāpšļi ir nostiprināti. Testa slodze tiek piemērota statnei 1 minūti. Slodzi piemēro visā kāpšļa platumā un 100 mm garumā.
	2. Pēc testa slodzes noņemšanas nedrīkst būt paliekošas deformācijas ne pašā kāpslī, ne leņķī starp kāju un pakāpienu.
6. Vērpes tests
	1. Pakāpiena centrā piemēro 100 Nm griezes momentu, izmantojot 80 mm platu skavu. Griezes momentu piemēro pārmaiņus abos virzienos, kopā 10 reizes katrā virzienā, pa 1 minūtei reizi.
	2. Testēšanas laikā relatīva kustība leņķī starp kāju un pakāpienu nevar pārsniegt ± 1°
	3. Pēc testēšanas nedrīkst būt nekādu paliekošu deformāciju ne pašā pakāpienā, ne leņķī starp kāju un pakāpienu.
7. Stabilitātes tests (funkcionālo izmēru mērīšana)
	1. Tiek mērīti ārējie izmēri pie pamatnes (b2), augstums (H) un platformas platums (b1) Pēc tam piemēro sekojošo formulu: b2 ≥ b1 + 0.1 H. Skat. attēlu A.
	**Attēls A.** Statne stabilitātes testēšanai ar izmēriem.

**Attēls A.**

* 1. Izmēra pakāpiena daļas un atbalsta daļas slīpumu. Pakāpiena daļas slīpumam jābūt 60–70°(α) un 65–85°(ß) atbalsta daļai. Skat. Attēlu B.
	**Attēls B.** Statne ar leņķa punktiem pakāpiena posma un atbalsta sekcijas slīpumam stabilitātes testēšanas laikā.

**Attēls B.**

3. pielikums. Produktu noteikumi saliekamām sastatnēm un savienojumiem

Saliekamās fasādes sastatnes un saliekamo fasāžu sastatņu komponentes

Saliekamās fasādes sastatnes nodrošina drošības līmeni, kas atbilst sekojošajiem Zviedrijas standartiem:

1. SS-EN12810-1:2004 Aprīkojums īslaicīgam darbam — saliekamās fasādes sastatnes—1.daļa: Produkta specifikācija. Izdevums1.
2. SS-EN12811-1:2004 Aprīkojums īslaicīgam darbam -1. daļa: Sastatnes. Funkcionālās prasības un vispārējais dizains. Izdevums1.

Standartus piemēro saskaņā ar šiem noteikumiem, ar šādiem precizējumiem:

1. Augstums starp darba platformām: atbilst augstuma klasei H2 atbilstoši sekojošajiem standartiem:
	1. SS-EN12810–1:2004, 4 punkts Aprīkojums īslaicīgam darbam — saliekamās fasādes sastatnes—1.daļa: Produkta specifikācija. Izdevums1.
	2. SS-EN12811–1:2004, 5.3. punkts Aprīkojums īslaicīgam darbam -1. daļa: Sastatnes. Funkcionālās prasības un vispārējais dizains. Izdevums1.
2. Piekļuve darba platformai: vertikālās piekļuves klase ir ST vai LS saskaņā ar SS-EN12810-1:2004, 4 punktu Aprīkojums īslaicīgam darbam — saliekamās fasādes sastatnes—1.daļa: Produkta specifikācija. Izdevums1.
3. Slodzes klase: vismaz 2. slodzes klase atbilstoši SS-EN12811-1:2004, 6.punktam Aprīkojums īslaicīgam darbam -1. daļa: Sastatnes. Funkcionālās prasības un vispārējais dizains. Izdevums1.
4. Konstrukcijas augstums kravas klasei: vismaz vienai katras kravas klases, kas ir norādīta pārbaudes sertifikātā, konfigurācijai, ir piemērojams minimālais konstrukcijas augstums 24 metri saskaņā ar SS-EN12810-1:2004, 7.2.2. punktu Aprīkojums īslaicīgam darbam — saliekamās fasādes sastatnes—1.daļa: Produkta specifikācija. Izdevums1.

Saliekamo fasādes sastatņu un saliekamo fasādes sastatņu komponenšu instrukcijas mutatis mutandis atbilst Zviedrijas standartam SS-EN 12810–1:2004.

Mobilie piekļuves un darba torņi, kas ir izgatavoti no saliekamiem elementiem

Mobilie piekļuves un darba torņi, kas ir izgatavoti no saliekamiem elementiem atbilst drošības līmenim, kas izriet no Zviedrijas standarta SS-EN1004-1:2020 Mobilie piekļuves un darba torņi, kas ir izgatavoti no saliekamiem elementiem. 1. daļa: Materiāli, izmēri, konstrukcijas slodzes, drošības un funkcionālās prasības. Izdevums1.

Standarts tiek piemērots saskaņā ar šiem noteikumiem ar šādiem precizējumiem:

1. Augstums starp darba platformām: atbilst H2 augstuma klasei saskaņā ar 7.2. nodaļu.
2. Piekļuve darba platformai: jābūt pieejamai vismaz A, B vai C klasei saskaņā ar 7.6.1. nodaļu, t. i., ne tikai D klasei.
3. Maksimālais attālums starp platformām: ja piekļuve notiek ar kāpnēm (C un D klase saskaņā ar 7.6.3. nodaļu), starpplatformām ir jābūt pilnībā pārsegtām ar darba platformas komponentēm.
4. Slodzes: visas norādītās slodzes saskaņā ar 8.1. Nodaļu ir uzskatāmas par raksturīgām statiskām slodzēm.

Turklāt, mērot sastatnes kopējo garumu, nedrīkst pieņemt, ka berzes koeficients starp balstu un pamatni/zemi ir lielāks par 0,2.

Mobilo piekļuves un darba torņu, kas ir izgatavoti no saliekamiem elementiem, instrukcijas mutatis mutandis atbilst SS-EN1004-2:2021 Mobilie piekļuves un darba torņi, kas ir izgatavoti no saliekamiem elementiem. 2. daļa: Noteikumi un vadlīnijas lietošanas rokasgrāmatas sagatavošanai. 1. izdevums.

Saliekams sastatņu tornis

Sastatņu torņi atbilst šādām prasībām:

1. Nestspējas kravas klase, kas atbilst vismaz 2. klasei saskaņā ar SS-EN 1004–1:2020 mobilas piekļuves un darba torņiem, kas ir izgatavoti no saliekamiem elementiem. 1. daļa: Materiāli, izmēri, konstrukcijas slodzes, drošības un funkcionālās prasības, 1. izdevums, vai tiek uzskatīts par drošu citā veidā.
2. Visi riteņi ir fiksējami.
3. Stabilitāte ir pietiekamai, ja drošības koeficients pret apgāšanos ir vismaz 1,20 pie šādas slodzes:
	1. Apgāžama horizontālā slodze 100 N darba platformas līmenī un visnelabvēlīgākajā virzienā.
	2. Stabilizējoša vertikālā slodze 750 N, kas atrodas 0,100 metru attālumā no darba platformas malas.
	3. Šīs slodzes novieto visnelabvēlīgākajā veidā.
	4. Sastatnēm jābūt nokomplektētām, bet parasti bez margām, ar detaļām un riteņiem, kas novietoti visnelabvēlīgākajā pozīcijā.
4. Visas saliekamā sastatņu torņa galvenās sastāvdaļas marķē, lai norādītu produktu, pie kura konkrētā sastāvdaļa pieder, ražotāju un izgatavošanas gadu.

Jānodrošina iespēja droši uzkāpt un nokāpt no darba platformas.

Saliekamo sastatņu torņa instrukcijas mutatis mutandis atbilst SS-EN1004-2:2021 Mobilie piekļuves un darba torņi, kas ir izgatavoti no saliekamiem elementiem. 2. daļa: Noteikumi un vadlīnijas lietošanas rokasgrāmatas sagatavošanai. 1. izdevums.

Uzmavas/savienojumi

Savienojumelementi nodrošina drošības līmeni, kas izriet no sekojošajiem Zviedrijas standartiem:

1. SS-EN 74–1: 2022 Aprīkojums īslaicīgam darbam — Uzmavas, centrēšanas tapas un pamatplāksnes lietošanai uz darba sastatnēm un stalažām — 1. daļa: Uzmavas. Prasības un testēšanas procedūras. Izdevums 2.
2. SS-EN 74–2: 2022 Aprīkojums īslaicīgam darbam — Uzmavas, centrēšanas tapas un pamatplāksnes lietošanai uz darba sastatnēm un stalažām — 2. daļa: Īpašas uzmavas. Prasības un testēšanas procedūras. Izdevums 2.
3. SS-EN 74–3:2007 Aprīkojums īslaicīgam darbam — Uzmavas, centrēšanas tapas un pamatplāksnes lietošanai uz darba sastatnēm un stalažām — 3. daļa: Vienkāršas pamatplāksnes un centrēšanas tapas — Prasības un testa procedūras. 1. izdevums.

Standartus piemēro saskaņā ar šiem noteikumiem, ar šādiem precizējumiem:

1. Uzmavas — darbības veids: Visas uzmavas ir skrūvjveida savienotāji (nevis ķīļveida savienotāji) saskaņā ar 3. nodaļas i) punkta c) apakšpunktu un 3. nodaļas i) punkta d) apakšpunktu.
2. Uzmavu klases: Visas uzmavas atbilst B vai BB klasei saskaņā ar 4.2.1. nodaļas i) punkta c) apakšpunktu un 5. nodaļas i) punkta d) apakšpunktu.
3. Savienotājuzmavas: Uzmavas, kas ir paredzētas aksiālajiem savienojumiem, ir SF tipa savienotāji saskaņā ar 4.1. nodaļas i) punkta c) apakšpunktu; t.i. ne vaļējas tapas saskaņā ar 3. nodaļas i) punkta e) apakšpunktu, ne izplešanās tapas.

Uzmavu lietošanas instrukcija atbilst Zviedrijas standartu, SS-EN74-1:2022, SS-EN74-2:2022, vai SS‑EN74-3:2007.

Alternatīvie risinājumi

Ir iespējamas atkāpes no standartu prasībām, ja var tikt pierādīta produkta atbilstība drošības prasībām,kas ir identiskas standartā noteiktajām prasībām.

4. pielikums. Saliekamo sastatņu, saliekamo sastatņu komponenšu un uzmavu tipa pārbaudes sertifikāti

Visos saliekamo sastatņu, saliekamo sastatņu komponenšu un uzmavu tipa pārbaudes sertifikātos tiek ietverta sekojošā informācija:

1. ražotāja un vismaz viena izplatītāja nosaukums un adrese;
2. tipa apzīmējums uz sastatnes;
3. Sastatņu un visu tās daļu vai komponenšu apraksts;
4. vispārīga informācija par materiāliem, no kuriem ir izgatavotas dažādas sastāvdaļas;
5. marķējums:
6. atsauce uz uzstādīšanas, lietošanas, demontāžas un apkopes instrukcijām; un
7. informācija par to, kā veikt ikgadējo pārbaudi saskaņā ar 5. nodaļas16. iedaļu.

Saliekamo sastatņu tipa pārbaudes sertifikātā iekļauj arī sekojošo informāciju:

1. dažādu standarta konfigurāciju apraksts; ieskaitot izmērus, slodzes klases un būvju augstumu;
2. piekļuves līdzekļi;
3. individuālos aizsardzības līdzekļu stiprinājuma vietas, ja nepieciešams; un
4. komponentes, kas var tikt izmantot kopā ar sastatnēm, ko nenodrošina ražotājs (izvēles komponentes).

Saliekamo sastatņu atsevišķu komponenšu tipa pārbaudes sertifikātā iekļauj arī šādu informāciju:

1. sastatnes, kurās šo komponenti var izmantot, vai attiecīgās īpašās prasības sastatnēm, kur šo komponenti var izmantot;
2. Komponentes pieļaujamās slodzes vai līdzvērtīgas vērtības; un
3. Funkcionalitāte, ko šāda komponente var nodrošināt.

Saliekamo sastatņu tipa pārbaudes sertifikātos vajadzības gadījumā var iekļaut arī informāciju un instrukcijas par to, kā aprēķināt nestspēju noteiktu atkāpju no standarta konfigurācijas gadījumā.

5. pielikums. Projektēšanas prasības grīdas režģim

Grīdas režģiem, kas ir izstrādāti saskaņā ar A un B attēlu, nav jāveic tipa pārbaudes. Kokmateriāli tiek izvēlēti saskaņā ar 5. nodaļas 7. iedaļu.



|  |  |
| --- | --- |
| Alla mått på ritningen är i millimeter | Visi izmēri ir minēti milimetros |
| Nara | Līste |
| Skruvförband ∅ 8 | Skrūvju savienojums ∅ 8 |
| Nara 25 x 50 fästes med nitad spik eller kampspik | Līste 25 x 50, kas piestiprināta ar kniedēm vai gredzenveida naglām. |
| Mellanlägg 25 spikas | Starplikas 25 pienaglotas. |

**A attēls** Izmēri 2000 mm garam grīdas režģim.

Līstes 25 x 50 x 2 000 mm ir piestiprinātas ar kniedēm vai gredzenveida naglām.

Starplikas 25 mm pienaglotas.

Izmanto skrūvju savienojumus ar 8 mm diametru.

8 šķērsvirziena līstes, kuru izmērs ir 63 x 38 mm.

2 šķērsvirziena līstes, kuru izmērs ir 63 x 25 mm.



|  |  |
| --- | --- |
| Alla mått på ritningen är i millimeter | Visi izmēri ir norādīti milimetros |
| Nara | Mala |
| Skruvförband ∅ 8 | Skrūvju savienojums ∅ 8 |
| Nara 25 x 50 fästes med nitad spik eller kampspik | Līste 25 x 50, kas piestiprināta ar kniedēm vai gredzenveida naglām. |
| Mellanlägg 25 spikas | Starplikas 25 pienaglotas. |

**B attēls** Izmēri 1500 mm garam grīdas režģim.

Līstes 25 x 50 x 2 000 mm ir piestiprinātas ar kniedēm vai gredzenveida naglām.

Starplikas 25 mm pienaglotas.

Tiek izmantoti skrūvju savienojumi ar 8 mm diametru.

8 šķērsvirziena līstes, kuru izmērs ir 50 x 25 mm.

2 šķērsvirziena līstes, kuru izmērs ir 50 x 38 mm.

1. Skat. Eiropas Parlamenta un Padomes 2015. gada 9. septembra Direktīvu (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā. [↑](#footnote-ref-2)